উইকি লাভস আর্থ

উইকি লাভস আর্থ (ডব্লিউএলই) একটি বার্ষিক আন্তর্জাতিক ছবি তোলার প্রতিযোগিতা যা প্রতি বছর মে মাসে বিশ্বব্যাপী অনুষ্ঠিত হয়। এটি উইকিমিডিয়া অধ্যায়, উইকিপিডিয়া সম্প্রদায়ের সদস্য ও স্থানীয় স্বেচ্ছাসেবকদের দ্বারা বিশ্বব্যাপী আয়োজন করা হয়। অংশগ্রহণকারীরা নিজ-নিজ অঞ্চলের সংরক্ষিত এলাকার ছবি তুলে, এবং পরে তা উইকিমিডিয়া কমন্সে আপলোড করে। এ প্রতিযোগিতার অন্যতম লক্ষ্য বিভিন্ন দেশের সংরক্ষিত অঞ্চলসমূহের ছবির একটি স্থায়ী সংগ্রহশালা তৈরি করা, উইকিপিডিয়ায় ছবিগুলো ব্যবহার করা ও সংশ্লিষ্ঠ অঞ্চলসমূহকে বিশ্বদরবারে উপস্থাপন করা। ইউক্রেনে ২০১৩ সালে প্রথম পরীক্ষামূলক প্রকল্প হিসেবে শুরু হয় উইকি লাভস আর্থ প্রতিযোগিতা। এর নেতৃত্ব দেন ইয়েভেন বুকেট। পরের বছর থেকেই এ প্রতিযোগিতা আন্তর্জাতিক ভাবে অনুষ্ঠিত হচ্ছে এবং বিশ্বের বিভিন্ন দেশ এতে অংশ নিচ্ছে। ২০১৪ সালে ইউরোপের বাইরে এ প্রতিযোগিতা শুরু হয় এবং ১৬টি দেশ প্রতিযোগিতায় অংশ নেয়। ২০১৫ সালে ২৬টি দেশের ৮,৪০০ জন প্রতিযোগী প্রতিযোগিতায় অংশ নেয় এবং ১,০০,০০০ ছবি জমা পড়ে। এ বছর উইকি লাভস আর্থ পর্ব পাকিস্তানের একটি ছবি বিজয়ী হয়। ২০১৬ সালের উইকি লাভস আর্থ পর্বে ২৬টি দেশের ৭,০০০ প্রতিযোগী অংশ নেয় এবং ৭৫,০০০ ছবি জমা পড়ে। উইকি লাভস আর্থ উইকি লাভস মনুমেন্টস প্রতিযোগিতার একটি সহযোগী প্রকল্প। নেদারল্যান্ডে ২০১০ সালে শুরু হয় উইকি লাভস মনুমেন্টস প্রতিযোগিতা। এটি প্রতি বছর সেপ্টেম্বর মাসে অনুষ্ঠিত হয়। ২০১০ সালে পর উইকি লাভস মনুমেন্টস ইউরোপের অন্যান্য দেশে ছড়িয়ে পড়ে এবং গিনেজ রেকর্ডের বই অনুযায়ী, এই প্রতিযোগিতার ২০১১ সালের সংস্করণটি সবচেয়ে বড় আলোকচিত্র প্রতিযোগিতার বিশ্ব রেকর্ড ভাঙে। ২০১২ সালে, প্রতিযোগিতায় ৩৫টি দেশ অংশগ্রহণ করে যা ইউরোপের বাইরেও ছড়িয়ে পড়ে। উইকি লাভস মনুমেন্টস ২০১২'র সময়, ১৫,০০০ জন অংশগ্রহণকারী কর্তৃক ৩,৫০,০০০ টির অধিক ঐতিহাসিক স্থাপনার আলোকচিত্র আপলোড করা হয়। ২০১৩ সালে, উইকি লাভস মনুমেন্টস প্রতিযোগিতা এন্টার্কটিকাসহ ছয়টি মহাদেশে অনুষ্ঠিত হয় এবং বিশ্বজুড়ে পঞ্চাশটিরও বেশি দেশ এতে অংশগ্রহণ করে। উইকি লাভস আর্থের আন্তর্জাতিক প্রথম পুরস্কার বিজয়ীদের একটি তালিকা নিচে দেওয়া হয়েছে: "Wiki Loves Earth Competition to Showcase Natural Scenes of Morocco"। Morocco World News। ২৫ এপ্রিল ২০১৫। সংগ্রহের তারিখ ১৫ মে ২০১৫।  "Wiki Loves Earth 2015, concours international de photographie, de retour pour une deuxième édition en Algérie"। Huff Post Maghreb। ২২ এপ্রিল ২০১৫। ৯ ফেব্রুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ১৫ মে ২০১৫।  Стартував фотоконкурс «Вікі любить Землю»[স্থায়ীভাবে অকার্যকর সংযোগ] Семенюк Віктор. В авангарді Європи // Культура і життя. – 2015. – 1-9 січня. - №1-2 (4624-4625). – С. 4. Guinness World Records, Largest photography competition, 2012. "Wikipedia's second international photo contest "Wiki Loves Earth" to start on May 1"। Kyiv Post। ২৮ এপ্রিল ২০১৪। সংগ্রহের তারিখ ১৫ মে ২০১৫।  SAQIB, QAYYUM (৪ জুন ২০১৫)। "Wiki Loves Earth: Top 10 pictures from Pakistan"। Dawn। সংগ্রহের তারিখ ৪ জুন ২০১৫।  "Pakistani photo wins first place in Wiki Loves Earth contest 2015"। Dawn। ১৭ অক্টোবর ২০১৫। সংগ্রহের তারিখ ১৭ অক্টোবর ২০১৫।  "Wiki Loves Earth shortlists top 10 photos in Pakistan round"। DAWN.COM (ইংরেজি ভাষায়)। ৯ জুন ২০১৬। সংগ্রহের তারিখ ২১ মার্চ ২০১৭।  "Largest photography competition" [বৃহত্তম আলোকচিত্র প্রতিযোগিতা]। www.guinnessworldrecords.com (ইংরেজি ভাষায়)। গিনেস বিশ্ব রেকর্ড। ২০১২। সংগ্রহের তারিখ আগস্ট ১, ২০১৬।  Eglash, Ruth (২৮ আগস্ট ২০১২)। "Hundreds of cultural sites to be visually documented during "Wiki Loves Monuments event."" (ইংরেজি ভাষায়)। জেরুজালেম পোস্ট। সংগ্রহের তারিখ ১৫ সেপ্টেম্বর ২০১২।  উইকিমিডিয়া কমন্সে উইকি লাভস আর্থ সংক্রান্ত মিডিয়া রয়েছে। দাপ্তরিক ওয়েবসাইট